1 okt. 2000 Önnur umferð Epson deildarinnar hófst á Ásvöllum í dag þar sem Haukar gjörsigruðu Hamar 99 - 60 . Stigahæstur Hauka var Rick Mickens með 19 stig , en Pétur Ingvarsson skoraði mest Hamarsmanna eða 18 stig . Staðan í hálfleik var 47 - 35 Haukum í vil . Grindvíkingar tóku á móti Tindastólsmönnum og unnu leikinn 94 - 81 eftir að hafa haft tíu stiga forystu í hálfleik 52 - 42 . Shawn Myers var stigahæstur gestanna með 20 stig , en Páll Axel Vilbergsson skoraði 23 stig og tók 10 fráköst fyrir heimamenn . Kim Lewis var með þrennu í leiknum , en hann skoraði 18 stig , tók 11 fráköst og gaf 10 stoðsendingar . Íslandsmeistarar KR steinlágu á heimavelli fyrir Keflvíkingum 61 - 83 . Titilvörnin byrjar ekki vel hjá KR , en þeir hófu tímabilið á tapi gegn nýliðum ÍR . Stigahæstir KR-inga voru Arnar Kárason og Jón Arnór Stefánsson með 12 stig hvor . Ekki er vitað um stigaskor Keflvíkinga enn sem komið er . Njarðvíkingar unnu ÍR á heimavelli með 102 stigum gegn 95 eftir að hafa verið undir í hálfleik 46 - 49 . Stigahæstur Njarðvíkinga var Brenton Birmingham með 35 stig , en Logi Gunnarsson kom næstur með 21 stig . Atkvæðamestir hjá gestunum voru Cedric Holmes ( 22 stig , 13 fráköst ) og Eiríkur Önundarson ( 20 stig ) . Skallagrímsmenn báru sigurorð af Val , 66 - 64 , í fyrsta úrvalsdeildarleiknum sem fram fer í Íþróttamiðstöðinni í Grafarvogi . KFÍ tapaði heima fyrir Þórsurum 73 - 80 . Körfuknattleikssamband Íslands ( KKÍ ) var stofnað 29. janúar 1961 . KKÍ er æðsti aðili um öll körfuknattleiksmál innan vébanda Íþrótta - og Ólympíusambands Íslands ( ÍSÍ ) .